Akvaristika (odbor)

Akvaristika je profesia alebo odbor, zaoberajúci sa chovom, množením a prípadným následným predajom akváriových živočíchov (rýb, krevetiek, rakov, slimákov...) a akváriových rastlín. Predaj môže byť individuálny (akvaristické burzy, inzercia) alebo produkty vykupujú špecializované firmy.

Na Slovensku existoval aj štátny výkup pod Slovenským zväzom drobnochovateľov ako podnik Chovprodukt. Dnes je niekoľko súkromných výkupov, ktoré exportujú rybičky najmä na trhy v Nemecku, Taliansku, Francúzsku a Španielsku. 

Profesionál chovateľ má svoju chovňu (chovateľské zariadenie), prípadne pestiareň akváriových rastlín, kde je väčší počet akvárií. Akváriá majú rôzne veľkosti a sú obvykle vyrobené na mieru.

Akvaristika